जबलपुर, डेस्क रिपोर्ट। मध्य प्रदेश के कृषि मंत्री कमल पटेल ने जबलपुर यात्रा के दौरान मीडिया से मुखातिब होते हुए राहुल गांधी की भारत जोड़ो यात्रा पर तंज कसते हुए कहा कि राहुल गांधी अपनी इमेज मेकिंग के लिए यात्रा कर रहे हैं। लेकिन राहुल गांधी, उनकी कांग्रेस पार्टी और कमलनाथ मध्यप्रदेश में एक्सपोज हो चुके हैं। जनता उनके बहकावे में आने वाली नहीं है। पिछले 2018 के विधानसभा चुनावो में उन्होंने कसम खा- खा- कर वचन दिया था कि रघुकुल रीत सदा चली आई प्राण जाई प्राण पर वचन न जाई लेकिन इसके उलट राहुल गांधी और उनकी मंडली ने न तो वचन निभाए और न वादे निभाए। प्रदेश के किसानों को धोखा दिया।
मंत्री पटेल ने चुटकी बजाते हुए कहा कि एक 2 3 4 5 6 7 8 9 10 हो गया। बस 10 दिन में किसानों का कर्जा माफ नहीं हुआ हम मुख्यमंत्री चेंज कर देंगे न तो कर्जा माफ हुआ और न ही मुख्यमंत्री बदला गया। राहुल गांधी और उनकी पूरी पार्टी झूठेलो की पार्टी है। इसलिए राहुल गांधी कान पकड़कर माफी मांगे कि हमने आप सब को धोखा दिया है। लेकिन जनता बड़ी समझदार है माफ नहीं करेगी।